วิปฝ่ายค้าน ยืนยัน ยึดกรอบเวลาการอภิปรายตามข้อตกลงและขอประมาณท่าทีรัฐบาลก่อนลงมติ ว่าจะตอบรับข้อเสนอตั้ง กมธ.วิสามัญตรวจสอบการใช้เงินกู้หรือไม่
วิปฝ่ายค้าน ยืนยัน ยึดกรอบเวลาการอภิปรายตามข้อตกลงและขอประมาณท่าทีรัฐบาลก่อนลงมติ ว่าจะตอบรับข้อเสนอตั้ง กมธ.วิสามัญตรวจสอบการใช้เงินกู้หรือไม่นายสุทิน คลังแสง ประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน กล่าวถึงภาพรวมการอภิปราย พ.ร.ก.3 ฉบับ เพื่อเยียวยาและฟื้นฟูเศรษฐกิจที่ได้รับผลกระทบจากสถานการณ์โรคโควิด-19 ตั้งแต่วันที่ 27 พฤษภาคมจนถึงวันนี้ซึ่งเป็นวันสุดท้ายว่า ทั้งฝ่ายค้านและรัฐบาลมีการบริหารเวลาเป็นอย่างดี จึงไม่เป็นห่วงเรื่องกรอบเวลา แล้ววันนี้ฝ่ายค้านเหลือผู้อภิปรายจำนวน 5 คน รวมถึงตนเองด้วย ซึ่งจะเป็นผู้ปิดอภิปราย หากไม่มีอะไรผิดพลาดน่าจะลงมติได้ไม่เกินเวลา 13.00 น. ทั้งนี้อยากให้นายกรัฐมนตรีและหน่วยงานที่เกี่ยวข้องมาร่วมฟังการอภิปรายในวันนี้ เพราะยังมีข้อกังวลและข้อเสนอแนะจากฝ่ายค้านที่ต้องการให้ไปปรับปรุงนายสุทิน กล่าวอีกว่า ส่วนการลงมติ พ.ร.ก.ทั้ง 3 ฉบับ ฝ่ายค้านจะขอรอฟังท่าทีของรัฐบาลก่อนว่าจะรับเสนอของฝ่ายค้านที่ต้องการให้ตั้งกรรมาธิการวิสามัญติดตามตรวจสอบการใช้จ่ายเงินจากการกู้เงินตาม พ.ร.ก.ดังกล่าว และให้รายงานการใช้เงินต่อสภา 3 เดือนครั้ง จากเดิมที่ต้องรายงานปีละหนึ่งครั้ง ทั้งนี้แนวทางการลงมติ พ.ร.ก.แต่ละฉบับอาจจะแตกต่างกัน ขึ้นอยู่กับการชี้แจงของรัฐบาล ซึ่งฝ่ายค้านไม่ได้ต้องการที่จะค้านทุกเรื่องขึ้นอยู่กับประโยชน์ของประเทศเป็นหลักมากกว่านายสุทิน ยังระบุว่า หากรัฐบาลไม่เห็นด้วยกับการตั้ง กมธ.วิสามัญ และจะให้หน่วยงานของรัฐที่มีเดิม เช่น สำนักงานคณะกรรมการป้องกันและปราบปรามการทุจริตในภาครัฐ หรือ ปปท.ตรวจสอบ หรือไม่นั้น มองว่า เป็นระบบตรวจสอบที่มีอยู่แล้ว ซึ่งไม่เพียงพอที่ใช้ตรวจสอบโครงการที่มีขนาดใหญ่ ดังนั้นจึงจำเป็นต้องมีการตรวจสอบเพิ่มเติมจากสภาฯด้วย